# Talviolympialaiset 1932

| III talviolympiakisat |
| --- |
| Isäntäkaupunki |  Lake Placid, New York, Yhdysvallat |
| Osallistujamaita | 17 |
| Osallistujat | 252 (231 miestä, 21 naista) |
| Kisatapahtumat | 14 kilpailua 7 lajissa |
| Avajaiset | 4. helmikuuta 1932 |
| Päättäjäiset | 13. helmikuuta 1932 |
| Avaaja | New Yorkin osavaltion kuvernööri Franklin D. Roosevelt |
| Urheilijoiden vala | Jack Shea |
| Olympiatulen sytyttäjä | ei ohjelmassa |
| Olympiastadion | Lake Placidin olympiastadion |
|

|  |  |  |
| --- | --- | --- |
|  |  |  |
| ← 1928 |  | 1936 → |

 |
| Infobox OK |

**Vuoden 1932 talviolympialaiset** järjestettiin Lake Placidissa, Yhdysvalloissa. Kisojen avajaiset olivat 4. helmikuuta ja päättäjäiset 13. helmikuuta 1932.

Kisat avasi virallisesti New Yorkin osavaltion kuvernööri Franklin D. Roosevelt ja urheilijoiden valan vannoi pikaluistelija Jack Shea.

## Lajit

Lake Placidin talviolympialaisissa oli ohjelmassa 14 eri kilpailutapahtumaa kahdeksassa urheilulajissa.

Vuoden 1932 talviolympialaisten rattikelkkailukilpailuja mainostanut juliste.
### Jääkiekko

*Pääartikkeli: Jääkiekko talviolympialaisissa 1932*
### Pikaluistelu

*Pääartikkeli: Pikaluistelu talviolympialaisissa 1932*
### Pohjoismaiset hiihtolajit

*Pääartikkeli: Pohjoismaiset hiihtolajit talviolympialaisissa 1932*
### Rattikelkkailu

*Pääartikkeli: Rattikelkkailu talviolympialaisissa 1932*
Rattikelkkailussa kilpailtiin neljän ja ensimmäistä kertaa myös kahden miehen kelkoissa. Kilpailut käytiin 8.–15. helmikuuta Mount van Hoevenbergin radalla. Neljän miehen kelkkojen avauspäivää seurasi 14 000 katsojaa, ja se oli katsojamäärältään Lake Placidin olympialaisten seuratuin tapahtuma.

Parhaiten lajissa menestyi isäntämaa Yhdysvallat, jonka urheilijat voittivat molemmat kultamitalit ja yhteensä neljä kuudesta jaossa olleesta mitalista. Stevensin veljekset John ja Curtis voittivat kahden miehen kelkoissa ja Billy Fiske uusi edelliskisojen voittonsa Yhdysvaltain neljän miehen ykköskelkan ohjaajana. Neljän miehen kelkkojen kultamiehistön Edward "Eddie" Eaganista tuli historian ensimmäinen sekä kesä- että talviolympialaisten olympiavoittoon kyennyt urheilija.

### Taitoluistelu

Sonja Henie ja Karl Schäfer, Lake Placidin talviolympialaisten naisten ja miesten yksinluistelujen olympiavoittajat.
*Pääartikkeli: Taitoluistelu talviolympialaisissa 1932*
Lake Placidissa kilpailtiin taitoluistelussa 8.–12. helmikuuta kolmessa lajissa: miesten ja naisten yksinluisteluissa sekä pariluistelussa. Taitoluistelukilpailut käytiin ensimmäistä kertaa talviolympialaisissa sisätiloissa, Lake Placidin olympia-areenalla.

Itävalta ja isäntämaa Yhdysvallat saavuttivat taitoluistelusta kaksi mitalia. Naisten yksinluistelussa norjalainen Sonja Henie puolusti edelliskisojen olympiavoittoaan menestyksekkäästi. Miesten yksinluistelussa Itävallan Karl Schäfer voitti hopealle sijoittuneen ja kolme edellistä olympiakultaa vieneen Gillis Grafströmin. Neljännellä mitalillaan Grafströmistä tuli kuitenkin olympiahistorian menestynein taitoluistelija. Pariluistelun kultamitali meni Andrée Brunet´n ja Pierre Brunet´n voiton myötä Ranskaan.

Isoa-Britanniaa naisten yksinluistelussa edustaneesta Cecilia Colledgesta tuli 11 vuoden ja 73 päivän ikäisenä nuorin talviolympialaisissa kilpaillut urheilija.

### Näytöslajit

*Pääartikkelit: Curling talviolympialaisissa 1932, Koiravaljakkoajo talviolympialaisissa 1932 ja Pikaluistelu talviolympialaisissa 1932*
Näytöslajeina Lake Placidissa järjestettiin curling, naisten pikaluistelu kolmella matkalla ja koiravaljakkoajo.

## Kisapaikat

Lake Placidin rattikelkkailurata on sittemmin uusittu kahdesti. Kuva vuodelta 2005.
* Intervales Ski-hill – mäkihyppy, yhdistetty (mäkiosuus)
* Lake Placid – maastohiihto, yhdistetty (hiihto-osuus)
* Mt. Van Hoevenberg Bob-Run – rattikelkkailu
* Olympia-areena – taitoluistelu, jääkiekko
* Olympiastadion – jääkiekko, pikaluistelu

## Osallistujat

Lake Placidin talviolympialaisiin osallistui 252 urheilijaa 17 maasta, urheilijoista 231 oli miehiä ja 21 naisia.

* Belgia
* Iso-Britannia
* Italia
* Itävalta
* Japani
* Kanada

* Norja
* Puola
* Ranska
* Romania
* Ruotsi
* Saksa

* Suomi
* Sveitsi
* Tšekkoslovakia
* Unkari
* Yhdysvallat

## Mitalitaulukko

*Pääartikkeli: Vuoden 1932 talviolympialaisten mitalitaulukko*
Vuoden 1932 talviolympialaisten menestynein maa oli Yhdysvallat.

| Vuoden 1932 talviolympialaisten mitalitaulukko |
| --- |
| Sija | Maa | Kultaa | Hopeaa | Pronssia | Yhteensä |
| 1 |  Yhdysvallat | 6 | 4 | 2 | 12 |
| 2 |  Norja | 3 | 4 | 3 | 10 |
| 3 |  Ruotsi | 1 | 2 | 0 | 3 |
| 4 |  Kanada | 1 | 1 | 5 | 7 |
| 5 |  Suomi | 1 | 1 | 1 | 3 |
| 6 |  Itävalta | 1 | 1 | 0 | 2 |
| 7 |  Ranska | 1 | 0 | 0 | 1 |
| 8 |  Sveitsi | 0 | 1 | 0 | 1 |
| 9 |  Saksa | 0 | 0 | 2 | 2 |
| 10 |  Unkari | 0 | 0 | 1 | 1 |
| **Yhteensä** | **14** | **14** | **14** | **42** |

Lähde: Lake Placid 1932  olympic.it. Viitattu 19.1.2016. (englanniksi)

## Lähteet

## Aiheesta muualla

* Ylen Elävä arkisto: Chamonix´sta Sankt Moritziin
* Jaakko J. Mikkola : Kolmannet talviolympialaiset kisat Amerikassa Lake Placid'llä, Helsingin Sanomat Viikkoliite, 25.1.1931, nro 4, s. 1, Kansalliskirjaston digitaaliset aineistot

Näytä1932 talviolympialaisten kilpailulajit
Jääkiekko |
Maastohiihto |
Mäkihyppy |
Pikaluistelu |
Rattikelkkailu |
Taitoluistelu |
Yhdistetty

Näytöslajit: *Curling* |
*Koiravaljakkoajo*

NäytäValtiot talviolympialaisissa 1932

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  Belgia |  Italia |  Itävalta |  Japani |  Kanada |  Norja |  Puola |  Ranska |  Romania |  Ruotsi |
|  Saksa |  Suomi |  Sveitsi |  Tšekkoslovakia |  Unkari |  Iso-Britannia |  Yhdysvallat |